ભારતીય રાજકારણની છેક શરૂઆતથી જ હિન્દુત્વવાદી જનસંઘ-ભાજપ કોમવાદી અને મુસ્લિમોની આળપંપાળ કરનાર કોંગ્રેસ સેક્યુલર એવું સમીકરણ બંધાઈ ગયું અને આજ સુધી ચાલતું રહ્યું છે. ખરી રીતે આ વર્ગીકરણ ખોટું છે અને સેક્યુલર શબ્દનો ગેર અર્થ કરવામાં આવ્યો છે. સેક્યુલર રાજવટે બહુમતી અને લઘુમતીના ધાર્મિક રાજકારણથી અળગા વેગળા રહેવું પડે છે, પણ ભારતમાં આવી રાજવટ શક્ય છે, કારણ કે ભારતમાં સામાજિક વર્ગીકરણ ધર્મના આધારે થાય છે અને દરેક કોમ, કોમવાદી છે અને દરેક આગેવાને ઓછા વધતા અંશે કોમવાદના પુરસ્કર્તા બનવું જ પડે છે. હિન્દુ-મુસલમાન હુલ્લડો સૌથી વધારે પ્રમાણમાં અને સૌથી વધારે ઘાતક સ્વરૂપમાં કોંગ્રેસી રાજવટ દરમિયાન થયા છે, કારણ કે સડસઠ વર્ષમાંથી અડતાલીસ વર્ષ કોંગ્રેસી રાજવટનાં વર્ષ છે.